एशियाई चैम्पियंस ट्रॉफी : द. कोरिया से हारीं भारतीय महिलाएं  
भारत ने चीन के शहर ओरडोस में जारी एशियाई महिला चैम्पियंस ट्रॉफी हॉकी प्रतियोगिता के दूसरे संस्करण में निराशाजनक शुरुआत की है।
भारत ने चीन के शहर ओरडोस में जारी एशियाई महिला चैम्पियंस ट्रॉफी हॉकी प्रतियोगिता के दूसरे संस्करण में निराशाजनक शुरुआत की है।  रविवार को खेले गए अपने पहले मुकाबले में भारतीय महिला टीम को दक्षिण अफ्रीका के हाथों 4-1 से शिकस्त झेलनी पड़ी। मैच के शुरुआती 15 मिनट में शानदार खेल का प्रदर्शन करने वाली भारतीय टीम इसे अंत तक कायम नहीं रख सकी।  दक्षिण कोरिया की ओर से मैच के 19वें मिनट में जोंग इउन किम ने पहला गोल कर अपनी टीम को शुरुआती बढ़त दिला दी। इसके बाद दूसरे हाफ में मि ह्न पार्क (37वें मिनट) और सेउल कि चेओन ने (55वें और 69वें) मिनट में गोल कर दक्षिण कोरिया की बढ़त मजबूत कर दीं। भारत की ओर से एकमात्र गोल पेनल्टी कॉर्नर के सहारे जॉयदीप कौर ने किया।   उल्लेखनीय है कि भारत का अगला मुकाबला जापान से है जबकि आठ सितम्बर को वह मेजबान चीन से खेलेगी वहीं 10 सितम्बर को कांस्य पदक के लिए और खिताबी मुकाबला खेला जाएगा।